ก่อนหน้านี้มีเพศสัมพันธ์วันที่ 29 กุมภาพันธ์ แบบป้องกัน และตรวจแล้วว่าถุงยางไม่รั่วค่ะ แล้ววันที่1มีนาคม ประจำเดือนก็มาเลย ผ่านไปประมาณ2 อาทิตย์ ก็ตรวจครรภ์แล้ว ปรากฎว่า ขึ้นแค่ขีดเดียว แต่พอ จนถึงตอนนี้ ผ่านเดือนเมษามา ประจำเดือนยังไม่มาเลยค่ะ แต่ช่วงนี่พักผ่อนน้อย วันนึงตกนอนได้แค่ 5 ชม. กับมีเรื่องเครียด เลยไม่แน่ใจว่าทำไมประจำเดือนยังไม่มาค่ะ หรือว่าท้องคะ
สวัสดีครับ การมีประจำเดือนปกติ ประกอบกับตรวจการตั้งครรภ์แล้วผลเป็นลบ ช่วยยืนยันว่าไม่มีการตั้งครรภ์ ดังนั้น หากหลังจากนั้น ไม่มีเพศสัมพันธ์อีก ก็ไม่น่ามีการตั้งครรภ์นะครับ อย่างไรก็ดี หากประจำเดือนมาช้า ก็ควรตรวจการตั้งครรภ์ซ้ำในรอบนี้เพื่อความมั่นใจครับกระนั้น การที่เราพักผ่อนน้อย เครียด หรือ อดนอน ก็มีผลทำให้ประจำเดือนมาช้าได้เช่นกัน ดังนั้น จึงขอแนะนำให้หาเวลาพักผ่อนให้เพียงพอ รับประทานให้ครบ 5 หมู่ เพื่อให้ร่างกายได้ฟื้นฟูและสร้างฮอร์โมนได้อย่างปกติครับ ส่วนสาเหตุอื่นๆที่พบได้ก็อาจเป็นจาก ความผิดปกติในรังไข่ ฮอร์โมนไทรอยด์ต่ำ หรือ ต่อมใต้สมองทำงานผิดปกติ ครับกล่าวโดยสรุป หากประจำเดือนขาด ก็ควรตรวจการตั้งครรภ์ซ้ำ เพื่อความแน่ใจ และควรพักผ่อนให้เพียงพอครับ